**ELŐTERJESZTÉS**



**BALATONBERÉNY KÖZSÉG**

**ÖNKORMÁNYZAT**

***KÉPVISELŐ-TESTÜLETÉNEK***

**2023. augusztus 10-i**

**NYILVÁNOS RENDKÍVÜLI ÜLÉSÉRE**

**TÁRGY:**

**Vízparti állami tulajdonú ingatlanok térítésmentes önkormányzati tulajdonba vételéről szóló döntés meghozatala**

**Előadó:**

**Druskoczi Tünde**

**polgármester**

**Tisztelt Képviselő-testület!**

A Balatoni Szövetség megkeresésére önkormányzatunk már korábban is foglalkozott a balatonberényi közvetlen vízparti és a Magyar Állam tulajdonát képező ingatlanok közcélú területfelhasználásával. Ezeket az ingatlanokat önkormányzatunk összeírta és az így elkészült listát továbbította is a szövetség felé.

Balatonberény település rendezési tervében szerepel a község Nyugat-Balaton parti településrendezési eszközök részén közcélú vízparti zöldterületek (közpark, sétány) kialakításának, illetve ehhez kapcsolódóan a Balatonberény 02/16 hrsz-ú ingatlanon strandfürdő létesítésének terve, amely biztosítaná az állampolgárok vízhez történő közvetlen lejutását, sport és szabadidős tevékenységét, strandolási lehetőségét.

A településrendezési eszközökben (szabályozási tervben) ezek az ingatlanok Z-kp-1 övezeti besorolásúak (kivéve a 02/16 hrsz-ú, „kivett strandfürdő” megnevezésű, K-St-2 övezeti besorolású ingatlant), melynek célja -zöldterületi jellegéből adódóan – a település klimatikus viszonyainak megőrzése, javítása, ökológiai rendszerének védelme, a pihenés, testedzés kiszolgálása.

A Magyar Állam 1/1 arányú tulajdonában álló közvetlen vízparti ingatlanok Balatonberény területén az alábbiak (nyugatról keleti irányba haladva):

1. Balatonberény belterület 657/13 helyrajzi számon nyilvántartott „kivett beépítetlen terület” megnevezésű, 1988 m2 alapterületű, Z-kp-1 besorolású ingatlan.
2. Balatonberény belterület 657/15 helyrajzi számon nyilvántartott „kivett beépítetlen terület” megnevezésű, 3849 m2 alapterületű, Z-kp-1 besorolású ingatlan.
3. Balatonberény belterület 657/37 helyrajzi számon nyilvántartott „kivett beépítetlen terület” megnevezésű, 855 m2 alapterületű, Z-kp-1 besorolású ingatlan.
4. Balatonberény belterület 657/32 helyrajzi számon nyilvántartott „kivett beépítetlen terület” megnevezésű, 252 m2 alapterületű, Z-kp-1 besorolású ingatlan.
5. Balatonberény belterület 657/33 helyrajzi számon nyilvántartott „kivett beépítetlen terület” megnevezésű, 337 m2 alapterületű, Z-kp-1 besorolású ingatlan.
6. Balatonberény belterület 02/16 helyrajzi számon nyilvántartott „kivett strandfürdő” megnevezésű, 2430 m2 alapterületű, Natura 2000 és K-St-2 besorolású ingatlan.
7. Balatonberény belterület 658/4 helyrajzi számon nyilvántartott „kivett beépítetlen terület” megnevezésű, 2070 m2 alapterületű, Z-kp-1 besorolású ingatlan.
8. Balatonberény belterület 02/28 helyrajzi számon nyilvántartott „nádas” megnevezésű, 424 m2 alapterületű, Natura 2000 és Z-kp-1 besorolású ingatlan.
9. Balatonberény belterület 02/29 helyrajzi számon nyilvántartott „nádas” megnevezésű, 478 m2 alapterületű, Natura 2000 és Z-kp-1 besorolású ingatlan.

Az ingatlanok természetbeni elhelyezkedését a csatolt tervlap jelöli.

Fenti ingatlanok térítésmentes tulajdonba vétele lehetőséget teremtene Balatonberény rendezési tervének végrehajtására, a parti sávban közcélú zöldterület (közpark, sétány), valamint strand kialakítására, azok megközelíthetőségének biztosítására.

A nemzeti vagyonról szóló 2011. évi CXCVI. törvény 13. §-a és az állami vagyonról szóló 2007. évi CVI. törvény 36. § (2) bekezdésének c) pontja alapján az állami vagyon tulajdonjoga helyi önkormányzat javára törvényi felhatalmazása alapján kiadott jogszabályban foglalt feladatai elősegítése érdekében - ingyenesen átruházható.

A tulajdonjog átruházásának részletes szabályait az állami vagyonnal való gazdálkodásról szóló 254/2007. (X.24.) Kormányrendelet (a továbbiakban: Vhr.) tartalmazza.

A Vhr. 50. § (2) bekezdése érdekében az ingyenes önkormányzati tulajdonba adási kérelemnek tartalmaznia kell, illetve ahhoz csatolni szükséges:

- a tulajdonba adásra vonatkozó igényt, megjelölve a konkrét felhasználási célt (az adott ingatlanra vonatkozó, egyedileg meghatározott pontos célkitűzést), valamint a Magyarország helyi önkormányzatairól szóló 2011. évi CLXXXIX. törvényben (a továbbiakban: Mötv.) meghatározott konkrét önkormányzati feladatot a megfelelő bekezdésre történő hivatkozással,

- az Önkormányzat nyilatkozatát arra vonatkozóan, hogy vállalja a tulajdonba adás érdekében felmerülő költségek megtérítését,

- a Képviselő-testület határozatát, amely az állami vagyon igényléséről hozott döntést tartalmazza,

- védettség fennállása esetén annak megjelölését, valamint az ahhoz kapcsolódó kötelezettség vállalását.

Az Mötv. 13. § (1) bekezdése alapján a helyi közügyek, valamint a helyben biztosítható közfeladatok körében ellátandó helyi önkormányzati feladatnak minősülnek különösen:

1. a településfejlesztés, településrendezés;

2. településüzemeltetés (pl: közparkok és egyéb közterületek kialakítása és fenntartása)

15. sport, ifjúsági ügyek.

Valamennyi ingatlan esetében konkrét felhasználási cél a rendezési terv végrehajtása érdekében a település nyugati részén Balaton parti közcélú zöldterület és strand kialakítása és fenntartása.

A fenti ingatlanok térítésmentes önkormányzati tulajdonba vételekor közvetlenül nem eredményeznek fenntartási kötelezettséget, az ingatlanokon majd később megvalósuló beruházások-fejlesztések eredményeznek fenntartási-működtetési kötelezettséget.

A fenti állami tulajdonú ingatlanok esetében javaslom, hogy a T. Képviselő-testület szíveskedjenek felhatalmazni a térítésmentes önkormányzati tulajdonba adáshoz szükséges eljárás megindítására a fentebb megjelölt közcél megvalósítása érdekében.

**Balatonberény Község Önkormányzata Képviselő-testületének ......../2023. (...) önkormányzati határozata állami vagyon térítésmentes önkormányzati tulajdonba vételéről szóló döntés meghozataláról**

Balatonberény Község Önkormányzatának Képviselő-testülete megtárgyalta a vízparti állami tulajdonú ingatlanok térítésmentes önkormányzati tulajdonba vételéről szóló döntés meghozatala című előterjesztést és az alábbi döntést hozza:

a) A nemzeti vagyonról szóló 2011. évi CXCVI. törvény 13.§-ában foglaltak, valamint az állami vagyonról szóló 2007. évi CVI. törvény 36.§ (2) bekezdésének c) pontja alapján a Magyar Nemzeti Vagyonkezelő Zrt-nél (a továbbiakban: MNV Zrt.) kezdeményezi és kérelmezi a Magyar Állam tulajdonában és az MNV Zrt. vagyonkezelésében lévő:

1. Balatonberény belterület **657/13** helyrajzi számon nyilvántartott „kivett beépítetlen terület” megnevezésű, 1988 m2 alapterületű, Z-kp-1 besorolású ingatlan.

2. Balatonberény belterület **657/15** helyrajzi számon nyilvántartott „kivett beépítetlen terület” megnevezésű, 3849 m2 alapterületű, Z-kp-1 besorolású ingatlan.

3. Balatonberény belterület **657/37** helyrajzi számon nyilvántartott „kivett beépítetlen terület” megnevezésű, 855 m2 alapterületű, Z-kp-1 besorolású ingatlan.

4. Balatonberény belterület **657/32** helyrajzi számon nyilvántartott „kivett beépítetlen terület” megnevezésű, 252 m2 alapterületű, Z-kp-1 besorolású ingatlan.

5. Balatonberény belterület **657/33** helyrajzi számon nyilvántartott „kivett beépítetlen terület” megnevezésű, 337 m2 alapterületű, Z-kp-1 besorolású ingatlan.

6. Balatonberény belterület **02/16** helyrajzi számon nyilvántartott „kivett strandfürdő” megnevezésű, 2430 m2 alapterületű, Natura 2000 és K-St-2 besorolású ingatlan.

7. Balatonberény belterület **658/4** helyrajzi számon nyilvántartott „kivett beépítetlen terület” megnevezésű, 2070 m2 alapterületű, Z-kp-

8. Balatonberény belterület **02/28** helyrajzi számon nyilvántartott „nádas” megnevezésű, 424 m2 alapterületű, Natura 2000 és Z-kp-1 besorolású ingatlan.

9. Balatonberény belterület **02/29** helyrajzi számon nyilvántartott „nádas” megnevezésű, 478 m2 alapterületű, Natura 2000 és Z-kp-1 besorolású ingatlan 1/1 tulajdoni hányadának ingyenes önkormányzati tulajdonba adását.

b) Fenti ingatlanokat az Önkormányzat a Magyarország helyi önkormányzatairól szóló 2011. CLXXXXIX. törvény 13.§ (1) bekezdés 1.,2. és 15. pontjában meghatározott településfejlesztés, településrendezés, településüzemeltetés feladatainak, sport és ifjúsági ügyeinek ellátása érdekében kívánja tulajdonba venni, ennek keretében a rendezési terv végrehajtása érdekében Balaton parti közcélú zöldterület (közpark, sétány) és strand kialakítása és fenntartása céljára kívánja felhasználni.

c) A Képviselő-testület vállalja a tulajdonba adás érdekében felmerülő valamennyi költség –ideértve a művelési ág szükséges megváltoztatásának költségét is- megtérítését.

d) A Balatonberény 02/16, 02/28, 02/29 hrsz-ú igényelt ingatlanok Natura 2000 védettség alatt állnak, ezért a Képviselő-testület vállalja a védettség okán felmerülő kötelezettségeket is.

e) A Képviselő-testület felhatalmazza a polgármestert, hogy az a) pontban felsorolt ingatlanok ingyenes önkormányzati tulajdonba adásával kapcsolatos eljárásban az MNV Zrt. felé teljes jogkörben eljárjon, valamennyi szükséges nyilatkozatot megtegyen, és az ingyenes önkormányzati tulajdonba adására vonatkozó megállapodást aláírja.

Balatonberény, 2023. augusztus 3.

Druskoczi Tünde sk.

polgármester