Beszámoló a 2022-es év védőnői tevékenységről!

Ellátandó körzet: Balatonberény, Vörs községek, Csicsergő óvoda Balatonberény, Fonyód Mátyás Király gimnázium.

Gondozott családok száma: 54

Dohányzó család: 10

Csoportos egészségnevelés a területen/ alkalom: 10

Résztvevők száma: 170

Gondozott várandós száma: 14

Balatonberényben: 10

Gondozatlan várandós: 1

Egészségügyi ok miatt veszélyeztetett: 4

Dohányzó várandós: 0

Látogatások száma: 78

Tanácsadáson megjelenések száma: 96

Gyermekágyas látogatás: 37

Szült anyák száma: 9

Centrális tanácsadás Keszthelyen havi 1 alkalommal történik (akinek nincs választott orvosa). Hozzám 2 hetente járnak tanácsadásra a várandósok. 2018. szeptembertől elvileg nem lehet választott orvosnál szülni. A leletekkel kapcsolatban jobb a helyzet a hepatitisz és a luesz eredményeket Keszthely város vezető Védőnőjétől kapom. További eredmények a háziorvos számítógépén rendelkezésemre állnak. 2023.07.01. után nem tudom hogyan alakul a váradós gondozás. Maradhatunk Keszthelyen vagy esetleg minden vizsgálatra Kaposvárra kell menniük a terhes nőknek. Ha ez lesz akkor sajnos több lesz a gondozatlan várandós az összes következményével együtt.

Nővédelem:

Látogatások száma: 29

Tanácsadáson megjelenések száma: 21

A tanácsadóban végzett méhnyakszűrés: 8

Csecsemőgondozás:

Születés szám: 9

Balatonberényben: 8

Halvaszülés nem volt. Otthonszülés 1 alkalommal történt. Anyatejes táplálás 3 hónapos korig 69 %, 6 hónapos korig 30%. Ez az eredmény évről- évre változik. Az anyatejes táplálás népszerűsítésére tett lépések:

* tájékoztató kiadása
* helyes szoptatási technika elmondása, megmutatása
* fejés tanítása
* hámsérülés kezelése
* mérleg biztosítása
* táplálkozási tanácsok
* anyatejes nap tartása

Az anyatejes napról tanácsadás keretein belül emlékeztünk meg. 2022 szeptembertől elkezdtem a laktációs szaktanácsadó szakot, az itt megszerzett tudással is szeretném támogatni a családokat. Baba -Mama klub Vörsön visszaállt a rendes kerékvágásba. Sajnos Berényben nem igazán volt igény rá.

Kötelező szűrővizsgálatokat folyamatosan végzem, szülői kérdőívek kitöltésre kerülnek, erről a család másolatot kap, oltások nem maradtak el.

Védőnői látogatás száma: 110

Tanácsadáson megjelenés: 175

Egészségügyi ok miatt fokozottan gondozott: 1

MSzSz alkalom: 11

Megjelenések száma: 59

Marcaliból havi 1 alkalommal jön gyerekorvos, sajnos éves szinten csak 59-en vették igénybe. Eljön azaz idő amikor nem éri meg kijárni és ezt a szolgáltatást is megszüntetik érdektelenség miatt.

1-3 éves gondozása:

Létszám: 28 fő

Balatonberényben:19

Veszélyeztetett nem volt.

Látogatások száma: 110

Tanácsadáson megjelenés: 175

Hozzám általában 2 hetente, havonta jönnek tanácsadásra. Fontos a korai felismerés, mivel a közelben van lehetőség „ Dévény tornára „ rendszeresen küldök kisdedeket. Nagyon sok esetben iskolás korra a problémák rendeződnek, így nem indul hátránnyal a gyermek. A Marcali szakszolgálat is segítséget nyújt, bármilyen problémás esettel keresem meg őket.

3-6 éves gondozás:

Létszám: 29 fő

Balatonberényben:21

Látogatások száma: 43

Tanácsadáson megjelenés: 43

Mivel a gyerekek óvodások nehéz összeegyeztetni a családlátogatásokat és a kötelező szűréseket. Az óvodában sok programot szerveznek, a szakemberek kijárnak az intézménybe, így a családok válláról nehéz terhet vesznek le a beutaztatás miatt. Fontosnak tartom hangsúlyozni, hogy a gyakorlás a gyerekekkel nem csak az óvoda feladata, a szülőnek is aktívan közre kell működnie.

Egészségnevelés, témák:

* Szülői tájékoztató a fejtetvességről
* Egészséges táplálkozás
* Személyi higiénia
* Baleset megelőzés
* Környezetvédelem

Tisztasági vizsgálat során élősködőt egy alkalommal sem találtam.

Az 5 éves kori adatlap kitöltése nagyon fontos, hiszen bármilyen probléma felmerül az iskolában, a szakszolgálat mindig ennek a másolatát kéri, bár mennyi idős a gyermek.

Gimnázium:

Beíratottak száma: 406 fő

Megvizsgáltak száma:210 fő

Egészségnevelés 8 alkalommal volt.

Összes részt vevő: 624 fő

Témák:

* Személyes és társas kapcsolatok
* Egészséges táplálkozás
* Barátság, szerelem, párkapcsolat, családtervezés

Fogadó óra 10 alkalommal volt, ahol 8 fő keresett fel adott problémával.

Magas az elhízott gyerekek száma. Nő az emelkedett vérnyomásos személyek száma is. Keveset mozognak, rendszertelenül és egészségtelenül táplálkoznak. Nagyon sokat ülnek a számítógép előtt és ezzel arányosan nő a testsúlyuk. Több a hallásproblémás gyerek is, meglátszik az állandó fülhallgató használata.

2022-es évtől hála teljesen visszatértünk a normál kerékvágásba. Bár a Covid időszakában én folyamatosan tartottam a tanácsadásokat. Családlátogatások alkalmával sokkal könnyebb a kommunikáció mint telefonon vagy messengeren keresztűl.

Az intézményekkel az együttműködésem nagyon jó, folyamatosan tájékoztatjuk egymást.

2023.07.01-től a védőnői szolgálat munkáltatója a Kaposi Mór Oktató Kórház lesz. Nem tudom mit hoz a jövő, hogy fog működni a rendszer, arra kérem a Tisztelt Képviselő Testületet, hogy ne engedjék el a szolgálat kezét. Azt gondolom a változások miatt talán a szolgálat marad az egyetlen aki családoknak első körben egészségügyi ellátást, tanácsot tud nyújtani.

Kérem a Tisztelt Képviselő Testületet a beszámolóm elfogadására.

2023.06.15. Salamon E Ágnes

védőnő